Nr. C 339/14 De Europæiske Fællesskabers Tidende 31. 12. 91 
Udtalelse om Kommissionens forslag til Rådets forordning (EØF) om fællesskabsforan­
staltninger til bekæmpelse af Newcastle disease {l) 
(91/C 339/07) 
Rådet for De europæiske Fællesskaber besluttede den 30. maj 1991 under henvisning til EØF-
traktatens artikel 198 at anmode om Det økonomiske og sociale Udvalgs udtalelse om det 
ovennævnte emne. 
Det forberedende arbejde henvistes til ØSU's sektion for landbrug og fiskeri, som udpegede 
Georges Proumens til ordfører. Sektionen vedtog sin udtalelse den 5. september 1991. 
Det økonomiske og sociale Udvalg vedtog på sin 289. plenarforsamling, mødet den 
15. september 1991, enstemmigt følgende udtalelse. 
ØSU tager forordningsforslaget til efterretning. Det ser 
med tilfredshed, at EF tager skridt til at imødegå eller 
udrydde Newcastle disease, men finder de foreslåede 
bestemmelser utilstrækkelige, for ikke at sige uegnede. 
1. Generelle bemærkninger 
1.1. Newcastle disease er en yderst smitsom virus­
sygdom, der rammer fugle, in casu fjerkræ (høns, 
kyllinger, kalkuner, gæs osv.). 
1.2. Ud over fjerkræ, som denne forordning sigter 
på, er det først og fremmest vildtlevende fugle, der 
spreder viruset. Dem kan man ifølge sagens natur ikke 
holde kontrol med, og især i områder, hvor fjerkræ 
holdes i fri luft, kan viruset derfor udbredes, selv til 
trods for bestemmelserne om oprettelse af iagttagelses-
distrikter og overvågningsområder. 
1.3. I ti af medlemsstaterne har man fundet, at vacci­
nation er den bedste metode til at standse udbredelsen 
af denne sygdom. 
1.4. Men det er værd at bemærke, at to medlemssta­
ter, nemlig Danmark og Irland, sammen med Nordir­
land ikke praktiserer vaccination, undtagen på brev­
duer. 
1.4.1. De foranstaltninger, Kommissionen foreslår, 
udgør i dette tilfælde et andet middel til at begrænse 
sygdommens udbredelse. 
1.5. Men i øvrigt har ØSU erfaret, at de nævnte 
to medlemsstater ikke accepterer import af vaccineret 
fjerkræ fra andre medlemsstater. 
Dette misforhold til Traktatens regler kan skyldes frygt 
for, at sygdommen kan spredes som følge af de øvrige 
ti medlemsstaters anvendelse af levende vacciner. 
i1) EFT nr. C 146 af 5. 6. 1991, s. 12. 1.6. Det skal bemærkes, at der kan anvendes to 
forskellige slags vaccine, dels levende vaccine, dels inak­
tiveret vaccine, som ikke er forbundet med den potenti­
elle ulempe, der er nævnt under punkt 1.5. 
1.7. Det er i øvrigt den inaktiverede vaccine, der 
anvendes til brevduer. Men det må understreges, at den 
levende vaccine kun koster ca. 1/100 ECU, hvorimod 
den inaktiverede koster 0,34 ECU. 
1.8. Da prisforskellen på de to vacciner er så stor, 
kan man vanskeligt forestille sig en systematisk vaccina­
tion af almindeligt fjerkræ gennemført med inaktiveret 
vaccine, hvis anvendelse i forbindelse med brevduer 
derimod lader sig forsvare, da der her er tale om meget 
kostbare konkurrencefugle. 
1.9. Da det er udelukket, at de ti øvrige medlemssta­
ter kan træffe gengældelsesforanstaltninger over for de 
stater, der afviser den klassiske vaccine, ville det være 
af betydning at få undersøgt, om fjerkræ bestemt til 
eksport til Danmark, Irland og Nordirland ville blive 
accepteret på markederne der, hvis det var vaccineret 
med inaktiveret vaccine — hvis man ellers kunne finde 
midlerne til at dække de ekstra udgifter til denne vac­
cine. 
1.10. ØSU er overbevist om, at det er denne afvigen­
de vaccinationspraksis, der ligger bag det foreliggende 
forslag, hvis betydning hovedsagelig ligger på det øko­
nomiske felt, om end det også har til formål at fremme 
fjerkræsundheden. 
2. Særlige overvejelser 
2.1. Forordningsforslaget indeholder bestemmelser 
om alle former for bekæmpelsesforanstaltninger bortset 
fra vaccination, lige til destruktion af alt fjerkræ på en 
bedrift i tilfælde af sygdomsudbrud. 
2.2. Virusets farlige karakter berettiger gennemførel­
se af supplerende foranstaltninger i iagttagelsesdistrik-
ter og overvågningsområder. Disse foranstaltninger 
31. 12. 91 De Europæiske Fællesskabers Tidende Nr. C 339/15 
indebærer imidlertid meget skrappe indgreb fra de na­
tionale myndigheders side og påfører følgelig medlems­
staterne store omkostninger. 
2.3. Enhver mistanke om sygdommen skal straks 
anmeldes til den ansvarlige myndighed. Dette forudsæt­
ter, at fjerkræavleren, der vil blive konfronteret med 
foranstaltningerne og risikerer at få hele sin fjerkræbe­
stand aflivet, er sig sit ansvar bevidst. 
2.4. Der foreslås ingen erstatning i sådanne tilfælde. 
Men der er intet til hinder for, at en medlemsstat kan 
vælge at komme sine borgere til hjælp, endda med 
støtte fra Kommissionen(*). 
2.5. En sådan erstatning ville i sig selv være fuldt 
berettiget og skulle ligeledes betales af medlemsstaterne. 
Hermed ville man også have en sanktionsmulighed over 
for forsømmelige opdrættere, der ikke anmelder syg­
domsudbrud. 
2.6. På den anden side bør teksten også fastsætte 
sanktioner mod bedriftsindehavere, der bevidst og svig­
agtigt bringer smittet fjerkræ på EF-markedet. Det 
samme gælder eventuel eksport til tredjelande af smittet 
fjerkræ, det være sig fersk eller frosset. 
2.7. Spørgsmålet om, hvad man skal gøre med et 
slagteri, der ligger i et iagttagelsesdistrikt eller et over­
vågningsområde, er blevet rejst. Slagteriet skal i så fald 
indstille sin virksomhed, men der er ingen bestemmelser 
om erstatning til slagteriets ejere og personalet for 
en sådan påtvungen arbejdsstandsning. Også her må 
medlemsstaterne betale erstatning. 
(») Jf. dokument af 18. juli 1991, EFT nr. L 231 af 20. 8. 1991, 
s. 21. 
Bryssel, den 25. september 1991. 3. Særlige bemærkninger 
3.1. ØSU er bekymret for, hvilke konsekvenser det 
kan få for forbrugerne at anvende inficeret fjerkrækød. 
3.2. Det må først slås fast, at Newcastle disease ikke 
kan overføres til mennesker. 
3.2.1. Alligevel kan det give alvorlige helbredsmæssi­
ge gener at indtage kød af kraftigt angrebet fjerkræ. 
Det må derfor kraftigt frarådes at bruge sådant kød. 
3.3. Ifølge artikel 4, stk. 2, litra e), kan æg fra bedrif­
ter under tilsyn konsumeres efter at være desinficeret 
efter en foreskrevet metode. ØSU foreslår, at sådanne 
æg mærkes, så forbrugerne ved, hvad de gør, når de 
køber dem. 
3.4. I forbindelse med definitionen af Newcastle dis­
ease bør det efter ØSU's mening fastsættes, at det 
intracerebrale patogenicitetsindeks skal overstige 1,3 (i 
stedet for 0,7). 
3.5. ØSU ønsker, at det i forbindelse med total ud­
ryddelse af en bestand ifølge reglerne i artikel 5 skal 
være tilladt under iagttagelse af særlige sikkerhedsfor­
anstaltninger at lade ikke-angrebne individer overleve i 
tilfælde, hvor en sjælden race ellers kunne risikere at 
uddø. 
3.6. ØSU forstår ikke, hvorfor der ikke er føjet et 
bilag til forslaget, som indeholder en — eventuelt ikke 
udtømmende — liste over de desinfektionsmidler, der 
omtales i artikel 11. 
3.7. Bestemmelserne i artikel 19 om anvendelse af 
køkkenaffald til fjerkræfoder vil nødvendiggøre omfat­
tende kontrol. 
3.8. På dette som på mange andre punkter ville ØSU 
gerne vide, i hvilket omfang medlemsstaterne faktisk 
magter at gennemføre en effektiv kontrol, da den vil 
kræve et stort personale og dermed påføre dem store 
udgifter. 
3.9. Ikrafttrædelsesdatoen — 1. juli 1991 — er allere­
de overskredet, så der må fastsættes en ny. 
Francis STAEDELIN 
Formand for 
Det økonomiske og sociale Udvalg